***NOTĂ INFORMATIVĂ***

Prin Hotărîrea nr. 15 din 02 mai 2017, Curtea Constituţională a admis parţial sesizarea depusă de către Curtea Supremă de Justiţie şi a declarat neconstituţional sintagma “*în limita alocaţiilor prevăzute în acest scop în bugetul public naţional* “ din alineatul (1) al articolului 101 din Legea nr. 328 din 23.12.2013 privind salarizarea judecătorilor şi procurorilor. Întru susţinerea soluţiei Curtea a notat, că prin norma contestată, legiuitorul a condiţionat în totalitate mărimea salariului judecătorului de decizia care urmează a fi adoptată anual de puterea executivă şi legislativă de a aloca mijloacele financiare pentru fondul de salarizare a sistemului judecătoresc. Curtea reţine că în aceste condiţii mărimea salariului judecătorului devine incertă, fiind lăsată la discreţia decidenţilor, fapt care poate afecta independenţa puterii judecătoreşti.

 Întru înlăturarea tuturor carenţelor şi deficienţilor legale depistate în textul supus controlului de constituţionalitate – Ministerul Finanţelor a elaborat şi prezintă spre avizare Proiectul Hotărîrii Guvernului cu privire la aprobarea proiectului de lege pentru modificarea Legii privind salarizarea judecătorilor şi procurorilor nr. 328 din 23.12.2013.

 Proiectul propune ca salariile de funcţie ale judecătorilor şi procurorilor stabilite la art. 1 din aceiaşi lege, să se reexamineze anual de la data de 1 aprilie. Conform aceluiaşi proiect salariile stabilite se reexaminează anual de la data de 1 aprilie.

***VICEMINISTRU Iuri CICIBABA***